SL Uradni list Evropske unije L 295/97

SMERNICA EVROPSKE CENTRALNE BANKE (EU) 2017/2082

z dne 22. septembra 2017

o spremembi Smernice ECB/2012/27 o transevropskem sistemu bruto poravnave v realnem času (TARGET2) (ECB/2017/28)

SVET EVROPSKE CENTRALNE BANKE JE –

ob upoštevanju Pogodbe o delovanju Evropske unije ter zlasti prve in četrte alinee člena 127(2) Pogodbe,

ob upoštevanju Statuta Evropskega sistema centralnih bank in Evropske centralne banke ter zlasti člena 3.1 in členov 17, 18 in 22 Statuta,

ob upoštevanju naslednjega:

(1) Svet ECB je 9. junija 2016 odobril harmonizacijo obrestovanja vseh jamstvenih skladov infrastruktur finančnega trga pri Eurosistemu.

(2) Po izpolnitvi načrta migracije TARGET2-Securities (T2S) septembra 2017 integrirani model, ki se uporablja v zadevnih postopkih poravnave za podsisteme, ne bo več na voljo.

(3) Da se podpre nastanek vseevropske rešitve za takojšnja plačila, se sistem TARGET2 nadgrajuje z novim postopkom poravnave podsistema (postopek poravnave 6 za model v realnem času).

(4) Treba je pojasniti nekatere vidike Smernice ECB/2012/27 (1).

(5) Zato je treba Smernico ECB/2012/27 ustrezno spremeniti –

SPREJEL NASLEDNJO SMERNICO:

Člen 1

Spremembe

Smernica ECB/2012/27 se spremeni:

1. člen 2 se spremeni: (a) točka (31) se nadomesti z naslednjim: „(31) ‚podsistem‘ pomeni sistem, ki ga upravlja subjekt, ki je ustanovljen v EGP in je predmet nadzora in/ali pregleda s strani pristojnega organa ter izpolnjuje zahteve pregleda glede lokacije infrastruktur, ki ponujajo storitve v eurih, kot so občasno spremenjene in objavljene na spletni stani ECB (*1), in v katerem se izmenjajo in/ali obračunajo ali evidentirajo plačila in/ali finančni instrumenti, pri čemer se (a) denarneobveznosti poravnajo v sistemu TARGET2 in/ali (b) sredstva vodijo v sistemu TARGET2, v skladu s to smernico in dvostranskim dogovorom med podsistemom in zadevno CB Eurosistema; (b) doda se naslednja točka (74): „(74) ‚jamstveni skladi‘ pomenijo sredstva, ki jih zagotavljajo udeleženci podsistema in ki se uporabljajo v primeru, če eden ali več udeležencev iz kakršnega koli razloga ne izpolni svojih plačilnih obveznosti v podsistemu.“;

2. člen 11 se spremeni: (a) naslov se nadomesti z naslednjim: „Obrestovanje jamstvenih skladov“; (b) odstavek 1 se črta; (c) odstavek 2 se nadomesti z naslednjim: „2. Jamstveni skladi se obrestujejo po obrestni meri mejnega depozita.“;

3. člen 17 se spremeni: (a) vstavi se naslednji odstavek 3a: „3a. CB Eurosistema, ki je začasno izključila udeleženca iz svoje komponente sistema TARGET2 v skladu z odstavkom 1(a), obdela plačila tega udeleženca samo po navodilih njegovih predstavnikov, kar vključuje tiste, ki jih imenuje pristojni organ ali sodišče, kot je stečajni upravitelj udeleženca, ali na podlagi izvršljive odločitve pristojnega organa ali sodišča, ki vsebuje navodila glede obdelave plačil.“; (b) odstavek 4 se nadomesti z naslednjim: „4. Obveznosti CB Eurosistema, določene v odstavkih 1 do 3a, veljajo tudi v primeru začasne ali trajne izključitve podsistema iz uporabe ASI.“;

4. priloge II, IIa in V se spremenijo v skladu s Prilogo I k tej smernici;

5. Priloga IV se nadomesti s Prilogo II k tej smernici.

Člen 2

Začetek učinkovanja in izvedba

Ta smernica začne učinkovati na dan, ko so o njej uradno obveščene nacionalne centralne banke držav članic, katerih valuta je euro.

Nacionalne centralne banke držav članic, katerih valuta je euro, sprejmejo ukrepe, ki so potrebni za uskladitev s to smernico, in jih uporabljajo od 13. novembra 2017. O besedilih in sredstvih, ki se nanašajo na te ukrepe, obvestijo ECB najpozneje do 20. oktobra 2017.

Člen 3

Naslovniki

Ta smernica je naslovljena na vse centralne banke Eurosistema.

V Frankfurtu na Majni, 22. septembra 2017 Za Izvršilni odbor ECB Predsednik ECB Mario DRAGHI

(1) Smernica ECB/2012/27 z dne 5. decembra 2012 o transevropskem sistemu bruto poravnave v realnem času (TARGET2) (UL L 30, 30.1.2013, str. 1).

(*1) Sedanja politika Eurosistema glede lokacije infrastrukture je navedena v naslednjih izjavah, ki so dostopne na spletni strani ECB na naslovu www.ecb.europa.eu: (a) Policy statement on euro payment and settlement systems located outside the euro area z dne 3. novembra 1998; (b) The Eurosystem's policy line with regard to consolidation in central counterparty clearing z dne 27. septembra 2001; (c) The Eurosystem policy principles on the location and operation of infrastructures settling euro-denominated payment transactions z dne 19. julija 2007; (d) The Eurosystem policy principles on the location and operation of infrastructures settling euro-denominated payment transactions: specification of ‚legally and operationally located in the euro area‘ z dne 20. novembra 2008; (e) okvir politike pregleda Eurosistema (Eurosystem Oversight Policy Framework) iz julija 2011, ob upoštevanju sodbe z dne 4. marca 2015, Združeno kraljestvo proti Evropski centralni banki, T-496/11, ECLI:EU:T:2015:496.“;

PRILOGA I Priloge II, IIa in V k Smernici ECB/2012/27 se spremenijo: 1. Priloga II se spremeni: (a) v členu 1 se opredelitev pojma „podsistem“ nadomesti z naslednjim: „‚podsistem‘ (ancillary system) pomeni sistem, ki ga upravlja subjekt, ki je ustanovljen v EGP in je predmet nadzora in/ali pregleda s strani pristojnega organa ter izpolnjuje zahteve pregleda glede lokacije infrastruktur, ki ponujajo storitve v eurih, kot so občasno spremenjene in objavljene na spletni stani ECB (*1), in v katerem se izmenjajo in/ali obračunajo ali evidentirajo plačila in/ali finančni instrumenti, pri čemer se (a) denarne obveznosti poravnajo v sistemu TARGET2 in/ali (b) sredstva vodijo v sistemu TARGET2, v skladu s Smernico ECB/2012/27 (*2) in dvostranskim dogovorom med podsistemom in zadevno CB Eurosistema; (b) člen 34 se spremeni: (i) odstavek 6 se nadomesti z naslednjim: „6. Če je imetnik PM računa začasno izključen iz sistema TARGET2-[vstaviti sklic na CB/državo] iz razlogov, ki niso določeni v odstavku 1(a), se vsa njegova dohodna plačila in vsi njegovi odhodni plačilni nalogi shranijo in vnesejo v razporeditev ob vstopu šele, ko jih je izrecno sprejela CB začasno izključenega imetnika PM računa.“; (ii) doda se naslednji odstavek 7: „7. Če je imetnik PM računa začasno izključen iz sistema TARGET2-[vstaviti sklic na CB/državo] iz razlogov, ki so določeni v odstavku 1(a), se odhodni plačilni nalogi tega imetnika PM računa obdelajo samo na podlagi navodil njegovih predstavnikov, kar vključuje tiste, ki jih imenuje pristojni organ ali sodišče, kot je stečajni upravitelj imetnika PM računa, ali na podlagi izvršljive odločitve pristojnega organa ali sodišča, ki vsebuje navodila glede obdelave plačil. Vsa dohodna plačila se obdelajo v skladu z odstavkom 6.“; (c) člen 38 se spremeni: (i) odstavek 2 se nadomesti z naslednjim: „2. Z odstopanjem od odstavka 1 udeleženec soglaša, da [vstaviti ime CB] lahko razkrije plačilne, tehnične ali organizacijske informacije v zvezi z udeležencem, udeleženci iz iste skupine ali udeleženčevimi strankami, pridobljene v okviru delovanja sistema TARGET2-[vstaviti sklic na CB/državo], (a) drugim CB ali tretjim osebam, ki so vključene v delovanje sistema TARGET2-[vstaviti sklic na CB/državo], kolikor je to potrebno za učinkovito delovanje sistema TARGET2 ali spremljanje izpostavljenosti udeleženca ali njegove skupine; (b) drugim CB za izvajanje analiz, ki so potrebne za tržne operacije, funkcije denarne politike, finančno stabilnost ali finančno integracijo; ali (c) organom držav članic in Unije za nadzor ali pregled, vključno s CB, kolikor je to potrebno za izvajanje njihovih javnih nalog, pod pogojem, da v vseh takih primerih razkritje ni v nasprotju z veljavnim pravom. [Vstaviti ime CB] ni odgovorna za finančne in komercialne posledice takega razkritja.“; (ii) (ne zadeva slovenskega jezika); (d) v Dodatku I se odstavek 8(8)(c) nadomesti z naslednjim: „(c) s PM računa na tehnični račun, ki ga vodi podsistem, ki uporablja postopek poravnave 6 za model v realnem času; in“; (e) Dodatek IV se spremeni: (i) odstavek 6(a) se nadomesti z naslednjim: „(a) Če [vstaviti ime CB] meni, da je to potrebno, sproži izredno obdelavo plačilnih nalogov z uporabo modula za izredne razmere ESP ali drugih sredstev. V takih primerih se udeležencem zagotovi le najnižja raven storitev. [Vstaviti ime CB] obvesti svoje udeležence o začetku izredne obdelave s pomočjo katerih koli razpoložljivih komunikacijskih sredstev.“; (ii) odstavek 8(b) se nadomesti z naslednjim: „(b) V primeru izpada [vstaviti ime CB] lahko nekatere ali vse njene tehnične funkcije v zvezi s sistemom TARGET2-[vstaviti sklic na CB/državo] opravijo druge CB Eurosistema ali ESP.“; (f) v Dodatku V se tabela v odstavku 3 nadomesti z naslednjim: „Čas Opis 6.45–7.00 Poslovno okno za pripravo dnevnih operacij (*3) 7.00–18.00 Dnevna obdelava 17.00 Zaključek sprejemanja plačil strank, tj. plačil, kjer naročnik in/ali upravičenec do plačila ni neposredni ali posredni udeleženec, kakor so prepoznana v sistemu po sporočilu MT 103 ali MT 103+ 18.00 Zaključek sprejemanja medbančnih plačil, tj. plačil, ki niso plačila strank 18.00–18.45 (*4) Obdelava ob koncu dneva 18.15 (*4) Praviloma zaključek možnosti uporabe odprte ponudbe (Kmalu po) 18.30 (*5) CB so na razpolago podatki za posodobitev računovodskih sistemov 18.45–19.30 (*5) Obdelava na začetku dneva (nov delovni dan) 19.00 (*5)–19.30 (*4) Zagotovitev likvidnosti na PM računu 19.30 (*5) Sporočilo o začetku postopka (start-of-procedure) in poravnava trajnih nalogov za prenos likvidnosti s PM računov na podračune/tehnični račun (poravnava, povezana s podsistemom) 19.30 (*5)–22.00 Izvršitev prenosov dodatne likvidnosti preko ICM za postopek poravnave 6 za model v realnem času; izvršitev prenosov dodatne likvidnosti preko ICM, preden podsistem pošlje sporočila o začetku cikla (start of cycle) za postopek poravnave 6 za povezani model; obdobje poravnave za nočne operacije podsistema (samo za poravnavo podsistema po postopku poravnave 6 za model v realnem času in postopku poravnave 6 za povezani model) 22.00–1.00 Obdobje tehničnega vzdrževanja 1.00–7.00 Postopek poravnave nočnih operacij podsistema (samo za poravnavo podsistema po postopku poravnave 6 za model v realnem času in postopku poravnave 6 za povezani model) (g) v Dodatku VI se odstavek 14 nadomesti z naslednjim: „14. V primeru neposrednih udeležencev se uporabljajo naslednja pravila izdajanja računov. Neposredni udeleženec (vodja skupine AL ali vodja skupine CAI v primeru uporabe načinov AL ali CAI) prejme ustrezne račune za prejšnji mesec, ki določajo nadomestila, ki jih je treba plačati, najpozneje deveti delovni dan v tekočem mesecu. Plačilo se izvede najpozneje 14. delovni dan v tem mesecu na račun, ki ga določi [vstavi ime CB], in v breme PM računa tega udeleženca.“ 2. Priloga IIa se spremeni: (a) člen 24 se spremeni: (i) odstavek 6 se nadomesti z naslednjim: „6. Če je imetnik namenskega denarnega računa začasno izključen iz sistema TARGET2-[vstaviti sklic na CB/državo] iz razlogov, ki niso določeni v odstavku 1(a), se vsi njegovi dohodni in odhodni plačilni nalogi vnesejo za poravnavo šele, ko jih je izrecno sprejela CB začasno izključenega imetnika namenskega denarnega računa.“; (ii) doda se naslednji odstavek 7: „7. Če je imetnik namenskega denarnega računa začasno izključen iz sistema TARGET2-[vstaviti sklic na CB/državo] iz razlogov, ki so določeni v odstavku 1(a), se odhodni plačilni nalogi tega imetnika namenskega denarnega računa obdelajo samo na podlagi navodili njegovih predstavnikov, kar vključuje tiste, ki jih imenuje pristojni organ ali sodišče, kot je stečajni upravitelj imetnika namenskega denarnega računa, ali na podlagi izvršljive odločitve pristojnega organa ali sodišča, ki vsebuje navodila glede obdelave plačil. Vsa dohodna plačila se obdelajo v skladu z odstavkom 6.“; (b) člen 27 se spremeni: (i) odstavek 2 se nadomesti z naslednjim: „2. Z odstopanjem od odstavka 1 imetnik namenskega denarnega računa soglaša, da [vstaviti ime CB] lahko razkrije plačilne naloge, tehnične ali organizacijske informacije v zvezi z imetnikom namenskega denarnega računa, drugimi namenskimi denarnimi računi, ki jih imajo imetniki namenskega denarnega računa iz iste skupine, ali strankami imetnika namenskega denarnega računa, pridobljene v okviru delovanja sistema TARGET2-[vstaviti sklic na CB/državo], (a) drugim CB ali tretjim osebam, ki so vključene v delovanje sistema TARGET2-[vstaviti sklic na CB/državo], kolikor je to potrebno za učinkovito delovanje sistema TARGET2 ali spremljanje izpostavljenosti imetnika namenskega denarnega računa ali njegove skupine; (b) drugim CB za izvajanje analiz, ki so potrebne za tržne operacije; funkcije denarne politike, finančno stabilnost ali finančno integracijo; ali (c) organom držav članic in Unije za nadzor ali pregled, vključno s CB, kolikor je to potrebno za izvajanje njihovih javnih nalog, pod pogojem, da v vseh takih primerih razkritje ni v nasprotju z veljavnim pravom. [Vstaviti ime CB] ni odgovorna za finančne in komercialne posledice takega razkritja.“; (ii) (ne zadeva slovenskega jezika); 3. Priloga V se spremeni: (i) v Dodatku IA se odstavek 8(8)(c) nadomesti z naslednjim: „(c) s PM računa na tehnični račun, ki ga vodi podsistem, ki uporablja postopek poravnave 6 za model v realnem času.“ (ii) v Dodatku IIA se odstavek 4 nadomesti z naslednjim: „4. V primeru neposrednih udeležencev se uporabljajo naslednja pravila izdajanja računov. Neposredni udeleženec prejme račun za prejšnji mesec, ki določa nadomestila, ki jih je treba plačati, najpozneje deveti delovni dan v tekočem mesecu. Plačilo se izvede najpozneje 14. delovni dan v tem mesecu na račun, ki ga določi [vstaviti ime CB], in v breme PM računa tega udeleženca.“ (*1) Sedanja politika Eurosistema glede lokacije infrastrukture je navedena v naslednjih izjavah, ki so dostopne na spletni strani ECB na naslovu www.ecb.europa.eu: (a) Policy statement on euro payment and settlement systems located outside the euro area z dne 3. novembra 1998; (b) The Eurosystem's policy line with regard to consolidation in central counterparty clearing z dne 27. septembra 2001; (c) The Eurosystem policy principles on the location and operation of infrastructures settling euro-denominated payment transactions z dne 19. julija 2007; (d) The Eurosystem policy principles on the location and operation of infrastructures settling euro-denominated payment transactions: specification of ‚legally and operationally located in the euro area‘ z dne 20. novembra 2008; (e) okvir politike pregleda Eurosistema (Eurosystem Oversight Policy Framework) iz julija 2011, ob upoštevanju sodbe z dne 4. marca 2015, Združeno kraljestvo proti Evropski centralni banki, T-496/11, ECLI:EU:T:2015:496. (*2) Smernica ECB/2012/27 z dne 5. decembra 2012 o transevropskem sistemu bruto poravnave v realnem času (TARGET2) (UL L 30, 30.1.2013, str. 1).“; (*3) Dnevne operacije pomenijo dnevno obdelavo in obdelavo ob koncu dneva. (*4) Na zadnji dan obdobja izpolnjevanja rezerv Eurosistema se konča 15 minut pozneje. (*5) Na zadnji dan obdobja izpolnjevanja rezerv Eurosistema začne teči 15 minut pozneje.“;